La data de 14 februarie 2015, formația a luat parte la Festivalul de Muzică de la Sanremo, câștigând 39,05% din totalul voturilor, mai mult decât ceilalți doi competiori. Câștigarea festivalului a oferit oferit formației șansa de a reprezenta Italia la Concursul Muzical Eurovision 2015. Deoarece Italia este membră a Big Five, formația a intrat direct în Marea Finală a concursului, care a avut loc în Vienna la data de 23 mai 2015. Piesa interpretată de Il Volo, Grande Amore, a obținut locul al treilea cu 292 de puncte, câștigând primul loc în urma votului publicului cu 366 de puncte și locul al șaselea din partea juriului ales în fiecare țară, precum și Premiul Presei Marcel Bezençon, acordat pentru cel mai bun cântec conform reprezentanților presei. EP-ul "Sanremo grande amore" a fost lansat în Italia la 20 februarie 2015 și a primit dublu disc de platină din partea FIMI.